CELEX: 32021R0253
Language: et
Date: 2021-02-17 00:00:00
Title: Komisjoni rakendusmäärus (EL) 2021/253, 17. veebruar 2021, millega muudetakse nõukogu määrust (EÜ) nr 314/2004, milles käsitletakse piiravaid meetmeid seoses olukorraga Zimbabwes

19.2.2021   
               
               
                  ET
               
               
                  Euroopa Liidu Teataja
               
               
                  L 58/15
               
            
         KOMISJONI RAKENDUSMÄÄRUS (EL) 2021/253,
         17. veebruar 2021,
         millega muudetakse nõukogu määrust (EÜ) nr 314/2004, milles käsitletakse piiravaid meetmeid seoses olukorraga Zimbabwes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 19. veebruar 2004. aasta määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes, (1) eriti selle artikli 11 punkti b,
         ning arvestades järgmist:
         
                     (1)
                  
                  
                     Nõukogu otsuses 2011/101/ÜVJP (2) on nimetatud isikud ja üksused, kelle suhtes kohaldatakse kõnealuse otsuse artiklites 4 ja 5 sätestatud piiravaid meetmeid.
                  
               
                     (2)
                  
                  
                     Niivõrd, kui meetmeid tuleb võtta liidu tasandil, on see otsus jõustatud määrusega (EÜ) nr 314/2004. Määruse (EÜ) nr 314/2004 III lisas on esitatud nende isikute ja üksuste loetelu, kelle rahalised vahendid ja majandusressursid nimetatud määruse alusel külmutatakse.
                  
               
                     (3)
                  
                  
                     Nõukogu võttis 18. veebruaril 2021 vastu otsuse (ÜVJP) 2021/258, (3) millega muudeti kahe isiku kandeid ning jäeti üks isik välja nende isikute ja üksuste loetelust, kelle suhtes on kehtestatud piiravaid meetmeid.
                  
               
                     (4)
                  
                  
                     Seetõttu tuleks määruse (EÜ) nr 314/2004 III lisa vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 314/2004 III lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast avaldamist Euroopa Liidu Teatajas.
            Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
         
         
            Brüssel, 17. veebruar 2021
            
               
                  Komisjoni nimel
               
               
                  presidendi eest
               
               
                  finantsstabiilsuse, finantsteenuste ja kapitaliturgude liidu peadirektoraadi
               
               
                  peadirektor
               
            
         
         
            (1)  ELT L 55, 24.2.2004, lk 1.
         
            (2)  Nõukogu 15. veebruari 2011. aasta otsus 2011/101/ÜVJP Zimbabwe vastu suunatud piiravate meetmete kohta (ELT L 42, 16.2.2011, lk 6).
         
            (3)  Nõukogu 18. veebruari 2021. aasta otsus (ÜVJP) 2021/258, millega muudetakse otsust 2011/101/ÜVJP piiravate meetmete kohta seoses olukorraga Zimbabwes (vt käesoleva Euroopa Liidu Teataja lk 51).
      
      
         
            LISA
            Nõukogu määruse (EÜ) nr 314/2004 III lisa I jagu muudetakse järgmiselt.
            
                        1)
                     
                     
                        Allpool loetletud isikuid käsitlevad kanded asendatakse järgmistega:
                        
                                    
                                                „5)
                                             
                                             
                                                Chiwenga, Constantine
                                             
                                          
                                 
                                    Asepresident
                                    Zimbabwe kaitseväe endine ülem, erukindral, sündinud 25.8.1956
                                    Pass nr AD000263
                                    Isikutunnistus 63-327568M80
                                 
                                 
                                    Asepresident, endine Zimbabwe kaitsejõudude juhataja. Ühise operatiivse juhtimiskeskuse liige, osales riigi rõhumispoliitika väljatöötamises või elluviimises. Kasutas maaväge farmide võõrandamises. Oli 2008. aasta valimiste ajal presidendivalimiste teise vooruga seotud vägivallaaktide peakorraldaja.“
                                 
                              
                                    
                                                „7)
                                             
                                             
                                                Sibanda, Phillip Valerio (teise nimega Valentine)
                                             
                                          
                                 
                                    Zimbabwe kaitseväe juhataja
                                    Zimbabwe relvajõudude endine juhataja, kindral, sündinud 25.8.1956 või 24.12.1954
                                    Isikutunnistus 63-357671H26
                                 
                                 
                                    Zimbabwe kaitseväe juhataja ja Zimbabwe relvajõudude endine juhataja. Kõrge sõjaväeametnik, seotud valitsusega, osales riigi rõhumispoliitika väljatöötamises või elluviimises.“
                                 
                              
                  
                        2)
                     
                     
                        Järgmine kanne jäetakse välja:
                        
                                    
                                                „6)
                                             
                                             
                                                Shiri, Perence (teise nimega Bigboy) Samson Chikerema
                                             
                                          
                                 
                                    Kindralleitnant (õhujõud)
                                    Sündinud 1.11.1955
                                    Isikutunnistus 29-098876M18
                                 
                                 
                                    Kõrge sõjaväeametnik ja ZANU-PFi ühise operatiivse juhtimiskeskuse liige, osales rõhuva riikliku poliitika väljatöötamises või elluviimises. Seotud poliitilise vägivallaga, sealhulgas 2008. aastal valimiste ajal Mashonaland Westis ja Chiadzwas toimepandud poliitilise vägivallaga.“